140. löggjafarþing 2011–2012.

Þingskjal 591 — 195. mál.

3. umræða.

Nefndarálit með breytingartillögu

um frumvarp til laga um ráðstafanir í ríkisfjármálum
(aðgerðir í skattamálum, verðlagsbreytingar o.fl.).

Frá meiri hluta efnahags- og viðskiptanefndar.

Nefndin hefur fjallað um málið og fengið á sinn fund Maríönnu Jónasdóttur frá fjármála
ráðuneytinu.

Lögð er til breyting á lögum nr. 116/2006, um stjórn fiskveiða. Felst hún í því að tekjur af leigu aflaheimilda til frístundaveiða, sbr. 5. mgr. 6. gr., og síldveiða og veiða á skötusel, sbr. ákvæði til bráðabirgða VIII., verði á árinu 2012 ekki nema að litlu leyti ráðstafað til rannsóknasjóðs til að auka verðmæti sjávarfangs heldur renni þær að megninu til í ríkissjóð.

Sjóðurinn hefði að óbreyttum lögum fengið ráðstafað til sín um 190 millj. kr. á næsta ári en nú er gert ráð fyrir að hann fái 30 millj. kr.

Meiri hlutinn leggur til eina smávægilega breytingu á 22. gr. frumvarpsins eins og það er eftir 2. umræðu en henni er ætlað að skerpa á þeim tilgangi ákvæðisins að koma í veg fyrir að hækkun kílómetragjaldsins verði innheimt af akstri sem á sér stað áður en sú hækkun tekur gildi um næstu áramót.

Meiri hlutinn leggur til að frumvarpið verði samþykkt með eftirfarandi

BREYTINGU:

1.	Við 22. gr.

a.	Í stað orðanna lok fyrrgreinds álestrartímabils" í 1. efnismgr. komi: 1. janúar 2012.

b.	Í stað orðanna fjölda gjaldskyldra daga fyrir gildistöku þessa ákvæðis og fjölda gjaldskyldra daga eftir gildistöku þessa ákvæðis" í 2. efnismgr. komi: fjölda gjald
skyldra daga fyrir 1. janúar 2012 og fjölda gjaldskyldra daga eftir 1. janúar 2012.

2.	Á eftir XVI. kafla komi nýr kafli, XVII. kafli, Breyting á lögum nr. 116/2006, um stjórn fiskveiða, með síðari breytingum, með einni nýrri grein, 37. gr., svohljóðandi:

Við lögin bætist nýtt ákvæði til bráðabirgða, svohljóðandi:

Lokamálsliður 5. mgr. 6. gr., 2. mgr. 23. gr. a og 4. mgr. ákvæðis til bráðabirgða VIII skulu ekki gilda á árinu 2012. Þrátt fyrir ákvæði 1. málsl. skal rannsóknasjóður til að auka verðmæti sjávarfangs fá 30 millj. kr. framlag til ráðstöfunar á árinu 2012 af tekjum vegna aflaheimilda skv. 5. mgr. 6. gr. og 4. mgr. ákvæðis til bráðabirgða VIII.

3.	E-liður 39. gr. orðist svo: 15.–21., 27., 29. og 34.–39. gr. öðlast gildi 1. janúar 2012.

Alþingi, 16. desember 2011.

Helgi Hjörvar,

form., frsm.

Þráinn Bertelsson.

Lilja Rafney Magnúsdóttir.

Skúli Helgason.

Logi Már Einarsson.